આ માટે જે તે વ્યકિત એસબીઆઈમાં મલ્ટી ઓપ્શન ડિપોઝિટ(એમઓડી) નામની એફડી ખોલાવી શકશે. તેમાં જે તે ગ્રાહક ગમે ત્યારે ૧,૦૦૦ રૂપિયા અને તેના ગુણાંકમાં રકમ ઉપાડી શકશે. ખાસ વાત અે છે કે આવી રકમ ઉપાડવા માટે ગ્રાહકે બેન્કમાં જવાની જરૂર નહિ પડે. આવી રકમ એટીએમ દ્વારા ઉપાડી શકાશે. બીજું આવી ડિપોઝિટ સેવિંગ્સ અથવા કરંટ એકાઉન્ટ સાથે લિન્ક હોય છે. તેથી જે તે વ્યકિત એમઓડી દ્વારા પૈસા કાઢી શકશે. જોકે એફડીમાંથી રકમ ઉપાડવામાં આવી હશે તેમ છતાં આવી રકમ પર જે વ્યાજ મળતું હશે તે ચાલુ જ રહેશે.